Diari Oficial de la Generalitat Valenciana


Sumari del DOGV 4511, del 30-05-2003 (2003/6124)

RESOLUCIÓ de 22 de maig de 2003, del secretari general de la Presidència de la Generalitat Valenciana, per la qual es creen fitxers informatitzats amb dades de caràcter personal.
----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2003/05/22/(1)/dof/vci/html**

### Dades del document

Número de DOGV
:   4511

Data del DOGV
:   30-05-2003

Secció del DOGV
:   I. DISPOSICIONS GENERALS

Número del document
:   2003/6124


Data del document
:   22-05-2003

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Presidència de la Generalitat
    * base de dades
    * dades personals
    * legislació
    * administració regional

RESOLUCIÓ de 22 de maig de 2003, del secretari general de la Presidència de la Generalitat Valenciana, per la qual es creen fitxers informatitzats amb dades de caràcter personal. [2003/X6124]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en el seu article 2 que hi serà d'aplicació a les dades de caràcter personal registrades en suport físic que les faça susceptibles de tractament, i a qualsevol modalitat d'ús posterior d'estes dades pels sectors públic i privat.
  
Així mateix, l'esmentada llei orgànica disposa en l'article 20 que la creació, modificació o supressió dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent.
  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats en l'àmbit de la Generalitat Valenciana, determina en els articles 10 i següents el procediment d'inscripció en este últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers informatitzats, l'exercici de la qual recau en la Conselleria competent per raó de la matèria.
  
Per tot això, i una vegada acomplits els tràmits establits en l'article 12 del Decret 96/1998, de 6 de juliol, de Govern Valencià, resolc:
  
Primer
  
La present resolució té per objecte la creació i regulació dels fitxers de tractament de dades de caràcter personal que s'assenyalen en l'annex, de conformitat amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Segon
  
Els responsables dels fitxers informatitzats de referència adoptaran les mesures de gestió i organització que siguen necessàries per a assegurar la confidencialitat, seguretat i integritat de les dades, així com les que porten a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Tercer
  
Els afectats del fitxer informatitzat poden exercitar el seu dret d'accés, rectificació i cancel·lació de dades, quan corresponga, davant de l'òrgan administratiu que es concreta en la present resolució.
  
DISPOSICIÓ FINAL
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
València, 22 de maig de 2003.- El secretari general: Vicente Gomis Cerdán.
  
ANNEX
  
1. Correu CV
  
1. Finalitat i ús del fitxer:
  
Gestió del sistema de missatgeria electrònica del ciutadà de la Comunitat Valenciana. Relació amb el ciutadà en tràmits de teleadministració.
  
2. Persones o col·lectius sobre els quals es pretén obtindre dades de caràcter personal:
  
Ciutadans de la Comunitat Valenciana.
  
3. Procediment de recollida de dades:
  
Formularis en paper o via telemàtica.
  
4. Estructura bàsica del fitxer automatitzat i descripció de les dades de caràcter personal incloses en el fitxer:
  
DNI/NIF
  
Nom i cognoms
  
Adreça
  
Telèfon
  
Correu electrònic
  
Data de naixement.
  
5. Cessions de dades previstes:
  
Altres administracions públiques nacionals amb el consentiment previ, exprés i voluntari de la cessió de dades per part de l'interessat.
  
6. Òrgan responsable del fitxer:
  
Direcció General de Telecomunicacions i Modernització.
  
7. Servei o centre directiu davant del qual es poden exercitar els drets d'accés, rectificació i cancel·lació:
  
Direcció General de Telecomunicacions i Modernització .
  
8. Mesures de seguretat: nivell bàsic.
  
2. Autoinscripció
  
1. Finalitat i ús del fitxer:
  
Relació amb el ciutadà via Internet per a respondre consultes, realitzar promocions i enquestes, sol·licitar opinions, subscripcions a fonts d'informació administratives, informació de novetats sobre temes d'interés.
  
2. Persones o col·lectius sobre els quals es pretén obtindre dades de caràcter personal:
  
Aquells ciutadans que visiten el web i vulguen deixar les seues dades per a qualsevol activitat que hi requerisca identificació.
  
3. Procediment de recollida de dades:
  
Declaracions o formularis en paper o via telemàtica.
  
4. Estructura bàsica del fitxer automatitzat i descripció de les dades de caràcter personal incloses en el fitxer:
  
DNI
  
Nom i cognoms
  
Adreça
  
Telèfon
  
Correu electrònic
  
Estat civil
  
Família
  
Data de naixement
  
Lloc de naixement
  
Edat
  
Sexe
  
Nacionalitat
  
Llengua materna.
  
5. Cessions de dades previstes: no n'hi ha.
  
6. Òrgan responsable del fitxer:
  
Direcció General de Telecomunicacions i Modernització
  
7. Servei o centre directiu davant del qual es poden exercitar els drets d'accés, rectificació i cancel·lació:
  
Direcció General de Telecomunicacions i Modernització .


Còpia Permalink ELI